Դասավանդում

[thumb|right|350px|Nan Hua ավագ դպրոցի աշակերտները [Սինգապուրում]]

**Դասավանդում** (), ուսուցչի կողմից իրականացվող գործառույթ, որն ուղղված է հմտությունների (գիտելիքների, կարողությունների և միջանձնային հմտությունների) փոխանցմանը սովորողին, ուսանողին կամ ցանկացած այլ լսարանին՝ կրթական հաստատության շրջանակներում։ Դասավանդումն անմիջականորեն կապված է սերտման հետ՝ ուսանողի գործունեության, որն ուղղված է այդ գիտելիքների յուրացմանը։ Դասավանդումը կրթության ավելի լայն հասկացության մի մասն է։

## Մասնագիտություն
Ուսուցիչը, որը նաև հայտնի է դպրոցական ուսուցիչ կամ  դասատու անվանումներով, այն անձն է, ով սովորեցնում է աշակերտներին գիտելիք, հմտություններ կամ արժանիքներ՝ դասավանդման գործընթացի միջոցով։

Ոչ պաշտոնական կերպով ուսուցչի դերը կարող է վերցնել ցանկացած անձ (օրինակ՝ երբ ինչ-որ մեկը գործընկերոջը ցույց է տալիս, թե ինչպես է պետք կատարել որոշակի առաջադրանք): Որոշ երկրներում դպրոցական տարիքի երեխաներին ուսուցանելը կարող է իրականացվել ոչ պաշտոնական միջավայրում, օրինակ՝ ընտանիքում (տնային ուսուցում), այլ ոչ թե դպրոցում կամ քոլեջում: Որոշ այլ մասնագիտություններ կարող են ներառել ուսուցման նշանակալի ծավալ (օրինակ՝ երիտասարդական աշխատող, հոգևորական):

Շատ երկրներում աշակերտների պաշտոնական ուսուցումն իրականացնում են վճարովի պրոֆեսիոնալ ուսուցիչները:

## Ուսուցում
Ուսուցումը (training) հանդիսանում է հմտությունների և գիտելիքների ուսուցման կամ զարգացման գործընթաց, որը կապված է որոշակի օգտակար կարողությունների հետ: Ուսուցման նպատակն է բարելավել անհատի ունակությունները, արտադրողականությունն ու կատարողականությունը: Այն հանդիսանում է աշակերտության հիմքը և բովանդակության հիմնական մասը տեխնիկական ուսումնական հաստատություններում (նաև հայտնի են որպես տեխնիկական քոլեջներ կամ պոլիտեխնիկումներ):

Բացի մասնագիտության համար անհրաժեշտ հիմնական ուսուցումից, դասավանդումը կարող է շարունակվել նախնական հմտությունների ձեռքբերումից հետո, որպեսզի մշտապես պահպանվեն, վերականգնվեն և թարմացվեն հմտությունները աշխատունակ կյանքի ընթացքում: Որոշակի աշխատանքային ոլորտներում այս տեսակի ուսուցումն անվանում են մասնագիտական զարգացում: Ուսուցումը նաև վերաբերում է ֆիզիկական պատրաստվածության զարգացմանը, որը կապված է որոշակի կարողությունների հետ, օրինակ՝ սպորտում, մարտարվեստներում, ռազմական կիրառություններում և որոշ այլ մասնագիտություններում:

## Դասավանդում կենդանիների հետ
Ուսուցումը համարվում է բացառապես մարդկային երևույթ՝ մտավոր մոտեցումների շնորհիվ: Հոգեբանության մեջ ուսուցումը սահմանվում է որպես ուսուցչի նպատակ՝ տեղեկատվության, վարքագծի կամ հմտության փոխանցում: Սա ենթադրում է, որ ուսուցիչը պետք է գնահատի ուսանողի գիտելիքների մակարդակը, ինչը պահանջում է «մտքի տեսության» ունակություններ: Քանի որ «մտքի տեսությունն» ու նպատակները դժվար է գնահատել ոչ մարդկային էակների մոտ, ուսուցումը համարվել է բացառապես մարդկային:

Սակայն, եթե ուսուցումը սահմանվում է ըստ իր ֆունկցիայի, ապա հնարավոր է գնահատել դրա առկայությունը ոչ մարդկային տեսակների մոտ: Կասպար Հաուզերը առաջարկել է ֆունկցիոնալիստական սահմանում, ըստ որի վարքագիծը ուսուցում կոչվելու համար պետք է բավարարի երեք չափանիշներ.

* «Ուսուցչի» պահվածքը պետք է նկատվի միայն անփորձ անհատի ներկայությամբ:
* Վարքագիծը պետք է ներկայացնի արժեք ուսուցչի համար կամ գոնե ոչ ուղղակի օգուտ:
* Վարքագծի հնարավոր հետևանքը պետք է լինի ուսանողի համար գիտելիքի ձեռքբերումը:

## Ծանոթագրություններ

## Գրականություն
* 
* 
* 
* 

Կատեգորիա:Դպրոցներ
Կատեգորիա:Կրթություն
Կատեգորիա:Մանկավարժություն
Կատեգորիա:Ուսուցում